Spis č.: A/2015/08677

VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie:  Ing. Jana Capuličová
Telefón: 055/64 19 881
Pracovný kontakt pre vysvetlenie výzvy:  jana.capulicova@kosice.sk

Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk.
Uchádzačovi sa odporúča sledovať webovú stránku mesta Košice, kde je predmetná výzva na predloženie ponuky zverejnená až do termínu na predkladanie ponúk z dôvodu prípadných doplnení resp. vysvetlení výzvy.

E-mail pre podanie ponuky: 2015.08677@kosice.sk

2.	Názov predmetu zákazky:
Rekonštrukcia hygienických zariadení – MŠ Hrebendova 5, Košice – Luník IX

Zákazka (zmluva) je na: uskutočnenie stavebných prác

3.	Stručný opis predmetu zákazky: 
-	rekonštrukcia hygienických zariadení v MŠ Hrebendova 5, Košice – Luník IX
Podrobná špecifikácia predmetu zákazky je uvedená v prílohe č. 1 – Neocenený výkaz výmer – Rozpočet diela
Zákazka je financovaná formou dotácie zo štátneho rozpočtu SR a príspevku Mesta Košice.

4.	Predpokladaná hodnota zákazky (bez DPH): 21 933,14 €

5.	Základné zmluvné podmienky: 
-	Miesto dodania stavebných prác: Materská škola Hrebendova 5, 040 01  Košice – Luník IX
-	Lehota na uskutočnenie predmetu zákazky: do 3 mesiacov odo dňa účinnosti zmluvy o dielo, avšak najneskôr do 30.09.2015
-	Splatnosť faktúr: 60 dní
-	Stavebné práce budú realizované počas plnej prevádzky Materskej školy.
-	Uchádzači majú možnosť obhliadky priestorov Materskej školy, po dohode s kontaktnou osobou pre obhliadku: Ján Kövér, t.č. 055 6419 408, 
mobil: 0918 937 371, e-mail: jan.kover@kosice.sk
-	Viac informácií v prílohe č. 2 - Návrh zmluvy o dielo so Všeobecnými zmluvnými  podmienkami Mesta Košice

6.	Lehota na predkladanie ponúk: do 18.02.2015,  9:00 hod.

7.	Stanovenie ceny

-	Do ceny je potrebné zapracovať všetky náklady súvisiace s predmetom zákazky. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cena je záväzná a konečná po celý čas trvania zmluvy. Jej výšku je možné meniť len v prípade: zmeny sadzby DPH. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH.  Ak uchádzač nie je platcom DPH, uvedie túto skutočnosť v ponuke. 
-	Jednotlivé položky rozpočtu a ich súčty sa uvádzajú v eurách (€) s presnosťou na dve desatinné miesta. 

8.	Postup vo verejnom obstarávaní: je jednoetapový 

9.	Predkladanie dokladov a ponuky:

Ponuku je potrebné doplniť do formulára – Ponuka uchádzača - príloha č. 3 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu,  v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Cenová ponuka musí byť predložená na celý predmet zákazky.

10.	Podmienky účasti sú nasledovné:
V ponuke je potrebné predložiť:
1.	Doklad: Skenované oprávnenie na uskutočnenie predmetu zákazky (výpis z obchodného registra, živnostenského registra a pod. - nepostačuje vytlačená kópia z webovej stránky Obchodného registra, resp. Živnostenského registra).
Podmienka účasti: Uchádzač musí byť oprávnený uskutočňovať predmet zákazky.

11.	Kritériá na hodnotenie ponúk sú: 1. Cena 
Spôsob hodnotenia kritéria je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky a splní podmienky účasti.

12.	Prijatie ponuky:
Úspešný uchádzač bude vyzvaný na predloženie návrhu Zmluvy o dielo, ktorá musí byť v súlade s výzvou a s jeho ponukou. Ak návrh Zmluvy o dielo úspešného uchádzača nebude v súlade s výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu Zmluvy o dielo ďalší uchádzač s ďalšou najlepšou ponukou obdobným postupom.

13. Verejný obstarávateľ môže pred podpisom Zmluvy o dielo požiadať úspešného uchádzača o predloženie originálu alebo overenej kópie oprávnenia na uskutočnenie predmetu zákazky, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu

Prílohy: 
1.	Neocenený výkaz výmer – Rozpočet diela
2.	Návrh zmluvy o dielo  so Všeobecnými zmluvnými podmienkami Mesta Košice
3.	Ponuka uchádzača